KANDUNGAN 1. Pendahuluan 2. Tujuan 3. Pemakaian 4. Takrifan 5. Pernyataan Dasar 6. Pengisytiharan Kepentingan 7. Percanggahan Kepentingan oleh Anggota Pentadbiran 8. Pematuhan 9. Pertanyaan dan Pelaporan 10. Penutup 11. Rujukan 12. Penghargaan 1 1 1 1 2 3 4 4 5 5 6 7 i
1. PENDAHULUAN Ketika menjalankan tugas dan tanggungjawab sebagai penjawat awam, warga Kementerian Kesihatan Malaysia (KKM) mungkin berada di dalam percanggahan kepentingan yang menyebabkan mereka tidak dapat bertindak secara objektif dan telus; sekaligus sukar membuat keputusan secara adil dan saksama berkaitan urusan rasmi. 2. TUJUAN Polisi ini diwujudkan bertujuan untuk memberikan panduan kepada warga KKM dalam menangani isu percanggahan kepentingan. 3. PEMAKAIAN Polisi ini terpakai kepada semua warga KKM. Polisi ini juga hendaklah dijadikan panduan oleh pemegang taruh, rakan niaga atau mana-mana individu / organisasi yang berurusan dengan warga / fasiliti KKM. 4. TAKRIFAN Percanggahan kepentingan Apa-apa tingkah laku atau cara yang boleh menyebabkan pegawai telah membiarkan kepentingan peribadi bercanggah dengan kepentingan awam; atau menggunakan kedudukan awamnya bagi faedahnya sendiri, saudara atau sekutu. POLISI PENGURUSAN PERCANGGAHAN KEPENTINGAN KKM 1
Warga KKM Merujuk kepada pegawai dan kakitangan yang berkhidmat di KKM sama ada melalui lantikan tetap, sementara, sangkut, pinjaman, kontrak atau sambilan termasuk lantikan politik. Saudara dan sekutu Merujuk kepada tafsiran "saudara" dan "sekutu" di bawah Seksyen 3, Akta Suruhanjaya Pencegahan Rasuah Malaysia (SPRM) 2009 (Akta 694). Anggota Pentadbiran Merujuk kepada tafsiran "Anggota Pentadbiran" di bawah Fasal (2), Perkara 160, Perlembagaan Persekutuan. Pihak ketiga Kontraktor, vendor, pembekal, organisasi, persatuan atau mana-mana pihak yang berurusan dengan KKM. 5. PERNYATAAN DASAR 5.1 KKM sentiasa berusaha menerapkan serta memperkukuhkan nilai-nilai integriti, akauntabiliti dan profesionalisme dalam semua urusan rasmi. 5.2 Selaras dengan usaha dan komitmen tersebut, warga KKM adalah dilarang untuk: i. mempunyai kepentingan peribadi / kewangan dengan pihak ketiga yang terlibat dengan apa-apa urusan rasmi di KKM; ii. menyalurkan apa-apa maklumat terperingkat berkaitan KKM yang membolehkan pihak ketiga mendapat manfaat dalam apa- apa urusan rasmi di KKM; POLISI PENGURUSAN PERCANGGAHAN KEPENTINGAN KKM 2
iii. menjalankan apa-apa bentuk transaksi dengan menggunakan akaun peribadi dengan pihak ketiga yang mempunyai urusan rasmi di KKM; iv. menerima yuran / komisen / apa-apa barangan bernilai daripada pihak ketiga yang mempunyai urusan rasmi di KKM; dan v. menggunakan kedudukan rasmi untuk mengembangkan kemajuan kerjaya saudara dan sekutu di KKM. 6. PENGISYTIHARAN KEPENTINGAN 6.1 Warga KKM yang mempunyai percanggahan kepentingan dalam mana- mana proses kerja hendaklah mengisytiharkan kepentingannya secara bertulis kepada Ketua Jabatan. 6.2 Ketua Jabatan hendaklah menggantikan mana-mana warga KKM yang telah mengisytiharkan kepentingannya dengan pegawai yang tidak mempunyai kepentingan dalam proses kerja tersebut. 6.3 Warga KKM yang mempunyai percanggahan kepentingan dan terlibat membuat keputusan dalam mana-mana mesyuarat hendaklah mengisytiharkan kepentingannya secara lisan kepada mesyuarat serta meninggalkan mesyuarat tersebut. 6.4 Urus setia mesyuarat hendaklah merekodkan pengisytiharan kepentingan pegawai dan tindakan pegawai tersebut meninggalkan mesyuarat dalam minit mesyuarat. POLISI PENGURUSAN PERCANGGAHAN KEPENTINGAN KKM 3
7. PERCANGGAHAN PENTADBIRAN KEPENTINGAN OLEH ANGGOTA 7.1 Kod Etika Bagi Anggota Pentadbiran Dan Ahli Parlimen yang dikeluarkan pada Disember 2018 menetapkan bahawa Anggota Pentadbiran dan Ahli Parlimen hendaklah memastikan tidak berlaku percanggahan kepentingan antara jawatan awamnya dan kepentingan peribadinya. Percanggahan kepentingan boleh berlaku akibat pengaruh dan kuasa yang ada pada Anggota Pentadbiran dan Ahli Parlimen selaku Kerajaan. 7.2 Anggota Pentadbiran hendaklah mengisytiharkan kepentingan mereka sekiranya dalam menjalankan tugas-tugas rasmi, mereka berhadapan dengan kepentingan peribadi yang bercanggah dengan kepentingan awam. 8. PEMATUHAN 8.1 Kegagalan atau keengganan warga KKM mematuhi Polisi ini boleh disifatkan sebagai ingkar perintah dan dikenakan tindakan tatatertib di bawah Peraturan-Peraturan Pegawai Awam (Kelakuan Dan Tatatertib) 1993. 8.2 Pelanggaran Polisi ini oleh pihak ketiga akan dimaklumkan kepada Perbendaharaan Malaysia, Suruhanjaya Pencegahan Rasuah Malaysia (SPRM), Suruhanjaya Syarikat Malaysia (SSM) atau mana-mana Badan Pengawal berkaitan untuk tindakan. POLISI PENGURUSAN PERCANGGAHAN KEPENTINGAN KKM 4
9. PERTANYAAN DAN PELAPORAN Sebarang pertanyaan atau pelaporan pelanggaran terhadap Polisi ini boleh dikemukakan melalui saluran berikut: Ketua Setiausaha Kementerian Kesihatan Malaysia Aras 5, Blok E3, Kompleks E Pusat Pentadbiran Kerajaan Persekutuan 62590 Putrajaya (u.p: Ketua Unit Integriti) Emel: integriti@moh.gov.my 10. PENUTUP Polisi ini menjadi parameter kepada warga KKM bagi mengelakkan diri berada dalam keadaan konflik dan krisis antara kepentingan awam dengan kepentingan peribadi. Pematuhan kepada Polisi ini mendorong warga KKM ke arah tingkah laku baik serta menjadi contoh dalam menyampaikan perkhidmatan kesihatan yang cemerlang. POLISI PENGURUSAN PERCANGGAHAN KEPENTINGAN KKM 5
RUJUKAN 1. Perlembangaan Persekutuan 2. Akta Suruhanjaya Pencegahan Rasuah Malaysia 2009 (Akta 694) 3. Peraturan-Peraturan Pegawai Awam (Kelakuan Dan Tatatertib) 1993 4. Kod Etika Bagi Anggota Pentadbiran Dan Ahli Parlimen, Jabatan Perdana Menteri yang dikeluarkan pada Disember 2018 5. Pelan Antirasuah Nasional 2019 - 2023 POLISI PENGURUSAN PERCANGGAHAN KEPENTINGAN KKM 6
PENGHARGAAN Sekalung ucapan terima kasih dan tahniah dirakamkan kepada Jawatankuasa Pembangunan Polisi Percanggahan Kepentingan Kementerian Kesihatan Malaysia atas sumbangan idea dan cetusan minda seperti berikut: 1. Encik Nazli Rasyid bin Hj. Sulong Ketua Penolong Kanan Pesuruhjaya 2. Encik Muniswaran a/l Gunasegaran Ketua Penolong Setiausaha Kanan 3. Puan Nur Aiena binti Othman Ketua Penolong Setiausaha 4. Dr. Yusaini bin Yusoff Ketua Penolong Setiausaha 5. Puan Aida Rahila binti Rusmahini Ketua Penolong Setiausaha 6. Encik Mohammad Zawawi bin Hussin Penolong Pesuruhjaya 7. Puan Asmida binti Md Saad Penolong Setiausaha Kanan 8. Puan Nurulain binti Mohd Taib Penolong Setiausaha 9. Encik Nadhirul Mubin bin Ramli Pegawai Tadbir Penghargaan juga dirakamkan kepada warga Unit Integriti yang terlibat secara langsung atau tidak langsung dalam membangunkan Polisi ini. Sirap Selasih Di Dalam Kendi, Ketupat Palas Kacang Merah, Terima Kasih Sekalung Budi, Tidak Terbalas Jasa Dicurah. POLISI PENGURUSAN PERCANGGAHAN KEPENTINGAN KKM 7